‘ তোমার দেখা নাই রে ‘….. কনকনে শীত কবে পড়বে বঙ্গে? কী বলছে আবহাওয়া দফতর

কলকাতা: বঙ্গে ঠান্ডা প্রায় নেই বললেই চলে। আবহাওয়া দফতরের পক্ষ থেকে বলা হয়েছিল এবছর জাঁকিয়ে শীত পড়বে লালিনোর প্রভাবে। কিন্তু বঙ্গে কনকনে ঠান্ডায় লেশমাত্রও নেই।

শীতের অনুভূতি থাকলেও বেলা বাড়ার সঙ্গে সঙ্গে চড়া রোদ দেখা দিচ্ছে, যার জেরে এক নিমেষেই উধাও হয়ে যাচ্ছে শীত। ক্রিস্টমাস ইভ থেকে শুরু করে বর্ষবরণ, এমনকি মকর সংক্রান্তি, কোন দিনই জাঁকিয়ে শীত এবছর অনুভব করল না বঙ্গবাসী। রিপোর্ট অনুযায়ী, এবছর সবচেয়ে উষ্ণ মকর সংক্রান্তি কাটিয়েছেন বঙ্গবাসী। যদিও আলিপুর আবহাওয়া দফতর সূত্রে খবর, তীব্র শীত অনুভব না করা গেলেও, সপ্তাহশেষে আবারও কিছুটা পারদ পতনের সম্ভাবনা রয়েছে।

আরও পড়ুন: হাওড়া ছাড়াও এবার শিয়ালদহ থেকে ছাড়বে বন্দে ভারত

কিন্তু কেন বঙ্গে শীত প্রবেশ করছেনা?

আবহাওয়া দফতর সূত্রে খবর, উত্তর বঙ্গোপসাগরে তৈরি হয়েছে একটি ঘূর্ণাবর্ত। যার জেরে অবাধ উত্তুরে হাওয়া প্রবেশে বাঁধা হয়ে দাঁড়াচ্ছে। যার জেরে বঙ্গে শীতের প্রবেশের কাটা অব্যাহত। তবে এর কারণে বঙ্গে নেই বৃষ্টির সম্ভাবনা। তবে সকাল থেকেই দেখা মিলেছে মেঘলা আকাশের। সঙ্গে বজায় থাকবে ঘন কুয়াশার দাপটও। সকাল থেকেই দক্ষিণবঙ্গের প্রায় সব জেলাই কুয়াশার চাদরে মুড়ে ছিল। শুধুমাত্র দক্ষিণবঙ্গ নয়, উত্তরবঙ্গের সব জেলাতেও রয়েছে ঘন কুয়াশার সতর্কতা। তবে হওয়া অফিস সূত্রে খবর, আগামী ৫ দিন গাঙ্গেয় পশ্চিমবঙ্গের জেলাগুলিতে তাপমাত্রা হেরফেরের কোন সম্ভাবনা নেই। ২০ জানুয়ারি পর্যন্ত পশ্চিমবঙ্গের প্রায় সব জেলাতেই বজায় থাকবে শুষ্ক আবহাওয়া।

আজ কলকাতার সর্বনিম্ন তাপমাত্রা ১৪ ডিগ্রির ঘরে, এবং সর্বোচ্চ তাপমাত্রা ২৪ থেকে ২৫ ডিগ্রির মধ্যে। কিন্তু সকাল থেকেই বইছে হাওয়া যার জেরে ঠান্ডার আভাস মিলছে।

দেখুন অন্য খবর