ফেব্রুয়ারিতে কি দেখা মিলবে শীতের? কী বলছে আবহাওয়া দফতর

কলকাতা: ফেব্রুয়ারির শুরু থেকেই আবহাওয়ার খামখেয়ালিপনা রয়েছে বজায়। চিরকাল সরস্বতী পুজোয় দেখা মেলে শীতের, কিন্তু এবার সেটিও উধাও। একপ্রকার উষ্ণই কেটেছে সরস্বতী পুজো। যদিও সকাল হতে না হতেই দেখা মিলছে ঘন কুয়াশার দাপট। তবে তার জেরে শীতের দেখা নেই।

আরও পড়ুন: দিঘায় কবে খুলতে চলেছে জগন্নাথ মন্দিরের দ্বার! জানিয়ে দিলেন মুখ্যমন্ত্রী

উল্লেখ্য, আলিপুর আবহাওয়া দফতরের পক্ষ থেকে জানিয়ে দেওয়া হয়েছে বঙ্গে ফেব্রুয়ারির মাঝামাঝি পুরোপুরি ভাবে বিদায় নেবে শীত। তার আগে শীতের লুকোচুরি খেলা বজায় থাকবে। কোনদিন বাড়বে তাপমাত্রা, আবার কোনদিন হবে নিম্নমুখী। আবহাওয়া দফতরের পক্ষ থেকে জানিয়ে দেওয়া হয়েছে, আগামী ৪৮ ঘণ্টায় উর্দ্ধমুখী হবে তাপমাত্রা। বুধবার কলকাতার সর্বনিম্ন তাপমাত্রা ছিল ১৯.৭ ডিগ্রি সেলসিয়াস, যা স্বাভাবিকের তুলনায় ২.৮ ডিগ্রি কম। আবহাওয়া দফতর সূত্রে খবর, আজ থেকে ১১ ফেব্রুয়ারি পর্যন্ত পশ্চিমবঙ্গ সহ উত্তরবঙ্গের জেলাগুলিতে বজায় থাকবে শুষ্ক আবহাওয়া। তবে সপ্তাহান্তে ৩ থেকে ৪ ডিগ্রি তাপমাত্রা কমতে পারে বলে মনে করা হচ্ছে।

দেখুন অন্য খবর

Powered by youtube embed code and utaninkomst.se